cyanic-selkie/wikianc huggingface dataset:
Μεντάν
thumb|250px|Άποψη του Μεντάν Το Μεντάν (ινδονησιακά: Kota Medan) είναι η πρωτεύουσα της επαρχίας Βόρεια Σουμάτρα, Ινδονησία. Σύμφωνα με την απογραφή του 2010 το Μεντάν είχε 2.097.610 κατοίκους, κατατάσσοντάς την ως τέταρτη μεγαλύτερη πόλη στην Ινδονησία, μετά την Τζακάρτα, τη Σουραμπάγια και το Μπαντούνγκ και είναι η μεγαλύτερη πόλη της χώρας έξω από την Ιάβα. Η μητροπολιτική του περιοχή 4.144.583 κατοίκους. Είναι κτισμένη κοντά στο ποταμό Ντέλι, στη βορειοανατολική ακτή της Σουμάτρας. Βρίσκεται κοντά στο ηφαίστειο Σιναμπούνγκ, το οποίο εξεράγη το 2010.
Κατάλογος γλωσσών ανά αριθμό μητρικών ομιλητών στην Ινδία
Κατάλογος μητρικών γλωσσών ανά αριθμό ομιλητών
Κάθε μία από τις γλώσσες από την απογραφή του 2001 υπάγει μία ή περισσότερες μητρικές γλώσσες. Ο αριθμός ομιλητών είναι διαθέσιμος για αυτές τις γλώσσες και επίσης περιλαμβάνεται στους αριθμούς ομιλητών για την αντίστοιχη γλώσσα. Ο παρακάτω πίνακας παραθέτει τις μητρικές γλώσσες που έχουν περισσότερο από ένα εκατομμύριο ομιλητές. Σύμφωνα με τις Γενικές Σημειώσεις από την απογραφή του 2001: "Η μητρική γλώσσα είναι η γλώσσα που ομιλείται στην παιδική ηλικία από το πρόσωπο που είναι η μητέρα του προσώπου αυτού. Αν η μητέρα πέθανε σε βρεφική ηλικία, η γλώσσα που ομιλείται κυρίως στο σπίτι κατά την παιδική ηλικία θα είναι η μητρική γλώσσα."
Παραπομπές
<references group="lower-alpha"/>
Εξωτερικοί σύνδεσμοι
Κατηγορία:Γλώσσες της Ινδίας
Μεντάν
Το Μεντάν ιδρύθηκε το 1590. Σύμφωνα με σημειώσεις Πορτογάλων του 16ου αιώνα, το όνομα προέρχεται από την Αραβική πόλη Μεδίνα. Σύμφωνα με άλλες θεωρίες, προέρχεται από την Ινδουϊστική λέξη Maidan, που σημαίνει γη. Η ανάπτυξη του Μεντάν άρχισε όταν οι Ολλανδοί άρχισαν να καλλιεργούν καπνό σε φυτείες στο 2ο μισό του 19ου αιώνα, ενώ μετά άρχισε η παραγωγή καουτσούκ, κακάο, πετρέλαιου. Το 1886 έγινε πρωτεύουσα της βόρειας Σουμάτρας και το 1907 έλαβε το καθεστώς πόλης.
Είναι σημαντικό εμπορικό κέντρο και εξυπηρετείται από το λιμάνι της Μπελαουάν. Επίσης το Μεντάν είναι έδρα βιομηχανιών τροφίμων, υφαντουργικών και μηχανικών προϊόντων, ξυλείας, καπνού και υλικών κατασκευής. Το κύριο αξιοθέατο του Μεντάν είναι το παλάτι του Σουλτάνου και διαθέτει αρκετά κτίρια αποικιακής περιόδου. Διαθέτει αεροδρόμιο και διασχίζεται από την παραλιακή σιδηροδρομική γραμμή. Ένας δρόμος συνδέει το Μεντάν με την ηφαιστειακή λίμνη Τόμπα, η οποία είναι σημαντικό τουριστικό αξιοθέατο.
Εξωτερικοί σύνδεσμοι
Κατηγορία:Πόλεις της Ινδονησίας
Φορεσιά της Φλώρινας
Τα κομμάτια της φορεσιάς και η περιγραφή τους
Το κόσουλα είναι το άσπρο βαμβακερό ποκάμισο με ένα μικρό όρθιο γιακαδάκι με πολύχρωμο κέντημα. Το ίδιο κέντημα είχε τόσο η τραχηλιά όσο και ο καρπός και η εξωτερική πλευρά του μανικιού. Ο ποδόγυρος είχε άσπρο κέντημα. Η τραχηλιά έμπαινε κάτω από το άνοιγμα του ποκαμίσου και κάλυπτε το στήθος, δεμένη στο λαιμό. Τα κάλτσινα είναι τα πρόσθετα μανίκια, πλεκτά και πολύχρωμα που φοριούνται κάτω από το ποκάμισο και δένονται στον αγκώνα. Τα κοφτά είναι τα στενά πρόσθετα μανίκια που διπλώνουν στον αγκώνα και γυρίζουν προς τα πάνω. Στην εσωτερική τους πλευρά που φαίνεται, έχουν κόκκινο βαμβακερό ύφασμα κεντημένο. Παλιότερα τα κοφτά ραβόταν πάνω σε μπούστο σαν τζάκο, ενώ αργότερα ραβόταν πάνω στο άσπρο σαγιάκι.
Ο σαγιάς ή σαγιάκι είναι σαν σιγκούνι, φτιαγμένο με ειδική επεξεργασία του υφάσματος και ήταν κεντημένος. Συνήθως ήταν δώρο της πεθεράς και φοριόταν όλη τη χρονιά. Όταν πήγαιναν στη εκκλησία φορούσαν από πάνω το γκιουρντί, που μοιάζει με σαγιά αλλά εσωτερικά έχει φλόκια. Το φορούσαν περισσότερο οι μεγαλύτερες γυναίκες και όχι οι νέες. Η πόγιας είναι το μάλλινο υφαντό ζωνάρι, πολύχρωμο και με ρίγες. Με αυτό τυλίγουν τη μέση, πάνω από το σαγιά ή το γκιουρντί και κάτω από την ποδιά, αφήνοντας τη φούντες να πέφτουν πίσω. Η μάλλινη ποδιά λέγεται φούτα και η γιορτινή έχει πολύχρωμα σχέδια σε κόκκινο, άσπρο και μαύρο με φούντες στην άκρη. Η καθημερινή έχει οριζόντιες γραμμές.
Η ρεσάτσικα είναι ο μαύρος επενδύτης για το χειμώνα, από μαλλί. Με πλούσια σχέδια εσωτερικά και εξωτερικά. Τα κάλτσι είναι μάλλινες πλεχτές κάλτσες έως το γόνατο, χωρίς πέλμα και τις φορούν ξιπόλητες. Οι γιορτινές είναι πολύχρωμες, ενώ οι καθημερινές μαύρες. Τα τσουράπια είναι οι γιορτινές και νυφικές κάλτσες με πέλμα, από μαλλί με πολύχρωμα κεντήματα. Τα πίντζι ή οι πίγκες ήταν τα γουρουνοτσάρουχα τα οποία κατασκευάζονταν από χοιρινό ή βοδινό δέρμα και τα φορούσαν μόνο κατά τις γιορτές.
Κεφαλόδεσμος και κοσμήματα
Οι γυνάικες έκαναν τα μαλλιά τους μια πλεξούδα και ο κεφαλόδεσμος έπαιρνε τη μορφή κράνους, ονομάζοντάς τον περικεφαλαία. Από το 1930 για νυφικό κεφαλόδεσμο είχαν το κόκκινο φέσι, τη πλεντέτζα, το ντουλμπέν και το νάπλιτσι. Αργότερα φορούσαν μόνο το ντουλμπέν και τις καθημερινές τη σκέπα. Δυστυχώς τα κοσμήματα του κεφαλόδεσμου δεν έχουν διασωθεί. Το κόκκινο φέσι, είχε σχήμα κώνου και φοριόταν με κλίση προς τα πίσω, στερεωμένο με κορδόνι δεμένο στο λαιμό. Η πλέντετζα είναι το υποσαγώνιο που συγκρατεί το φέσι, στολισμένη με πούλιες. Το ντουλπέν είναι άσπρο βαμβακερό μαντήλι με φούντες. Το νάπλιτσι είναι πλεχτό διακοσμητικό από χάντρες, μοιάζει με φούντα και το δένουν στην κοτσίδα. Η σκέπα είναι ένα ολόασπρο χωρίς κεντήματα μαντήλι που δένει στο κεφάλι όπως το ντουλμπέν.
Τα κοσμήματα της νύφης ήταν το κιοστέκι, αλυσίδες στο στήθος με φλουριά που στερεώνονται στο σαγιάκι. Η κόλαν είναι η ασημένια ζώνη πάνω από την υφαντή που δένει με τα πάφτη. Αυτά είναι θηλυκωτάρια με πετράδια. Τα σιντίρια είναι αυτά που ολοκληρώνουν τη φορεσιά. Πρόκειται για αλυσίδες με νομίσματα που στερεώνονται στην ποδιά και τη στολίζουν.
Πηγές
Κατηγορία:Ελληνικές φορεσιές Κατηγορία:Φλώρινα
Χριστιανός του Αννοβέρου
Ο Χριστιανός (γερμ. Christian) από τον Οίκο του Αννοβέρου είναι πρίγκιπας του Αννοβέρου.
Βιογραφία
Είναι ο δευτερότοκος γιος του Ερνέστου-Αυγούστου Ε΄ πρίγκιπα (τιτουλάριου βασιλιά) του Αννοβέρου και της Σαντάλ Χοκουλί ιδιοκτήτριας Ελβετικής Σοκολατοποιΐας, κόρης Ελβετού επιχειρηματία ακινήτων. Ο πατέρας του ήταν απόγονος του Γουλιέλμου Β΄ αυτοκράτορα της Γερμανίας, της Βικτωρίας της Βρετανίας, του Γεωργίου Γ΄ της Βρετανίας, του Χριστιανού Θ΄ της Δανίας, κά.
Ο Χριστιανός Ερρίκος Κλήμης Παύλος Φρανκ Πέτρος Γουέλφος Γουλιέλμος-Ερνέστος Φρειδερίκος-Φραντς γεννήθηκε στο Χίλντεσχαϊμ της Κάτω Σαξονίας· βαπτίστηκε στο κάστρο Μαρίενμπουρκ και -μετά το Χριστιανός- έλαβε το όνομα καθενός από τους αναδόχους του. Οι γονείς του διαζεύχθηκαν το 1997 και ο πατέρας του δύο έτη μετά νυμφεύτηκε την Καρολίνα των Γκριμάλντι πριγκίπισσα του Μονακό και μετακόμισαν στο Φονταινεμπλώ του Παρισιού. Σπούδασε στο Κολέγιο Μάλβερν.
Οικογένεια
Νυμφεύτηκε το 2018 την Αλεσάντρα ντε Όσμα από το Περού και είχε τέκνα:
Τίτλοι
Σύμφωνα με τη νομοθεσία της Βαϊμάρης του 1919 οι τίτλοι είναι ανεπίσημοι και υπάρχουν μόνο ως επίθετα. Έτσι μέσα στη Γερμανία, στο όνομά του Χρίστιαν κλπ πριντς φον Χανόφερ, το "πρντς φον Χανόφερ" είναι επώνυμο και όχι τίτλος. Η προσφώνησή του ''Β. Υψηλότητα'' αποδίδεται από συνήθεια.
Καρχαρίας της Γροιλανδίας
Ο καρχαρίας της Γροιλανδίας (επιστημονική ονομασία Somniosus microcephalus - Σομνιόσος ο μικροκέφαλος) είναι ένας μεγάλος καρχαρίας, ο οποίος απαντάται στα νερά του Βόρειου Ατλαντικού, γύρω από τη Γροιλανδία και την Ισλανδία. Αυτοί οι καρχαρίες ζουν βορειότερα από κάθε άλλο γνωστό είδος καρχαρία. Φτάνει σε μήκος τα 6,4 μέτρα και βάρος τον ένα τόνο, συγκρίσιμα με τις διαστάσεις του μεγάλου λευκού καρχαρία, και είναι πιθανό να φτάνει τα 7,3 μέτρα σε μήκος και βάρος τα 1.400 κιλά, αν και συνήθως έχει μήκος μεταξύ 3 και 5 μέτρων και βάρος 400 κιλά. Είναι ωοζωοτόκοι, με τα θηλυκά να γεννούν έως 10 μικρά κάθε φορά.
Είναι κορυφαίος κυνηγός στο περιβάλλον και τρέφεται κυρίως με ψάρια και πιθανότατα φώκιες. Σημάδια από δαγκώματα σε νεκρές φώκιες υποδεικνύουν ότι αυτός ο καρχαρίες τρέφεται με αυτές ιδίως τους χειμερινούς μήνες. Επίσης, καρχαρίες έχουν βρεθεί με υπολείματα από πολικές αρκούδες και ταράνδους στα στομάχια τους. Προτιμά ψυχρά νερά και έχει εντοπιστεί σε βάθος 2.200 μέτρων. Οι καρχαρίες της Γροιλανδίας θεωρούνται τα μακροβιότερα σπονδυλωτά, με ηλικία για τα γηραιότερα μέλη που υπολογίστηκε στα 400 χρόνια, ενώ θεωρείται ότι φτάνουν σε σεξουαλική ωριμότητα σε ηλικία 150 ετών.
Ο καρχαρίας της Γροιλανδίας δεν είναι επικίνδυνος για τους ανθρώπους. Το κρέας του καρχαρία της Γροιλανδίας είναι τοξικό, καθώς περιέχει μία τοξίνη την Trimethylamine N-oxide ή TMAO η οποία στο στομάχι διασπάται σε τριμεθυλαμίνη, και γι'αυτό το λόγο δεν καταναλώνεται ωμό. Όμως, οι Ισλανδοί ζυμώνουν τους καρχαρίες της Γροιλανδίας και παράγουν το hákarl, το οποίο θεωρείται ευρέως ως εθνικό πιάτο.
Παραπομπές
Κατηγορία:Σκυτελλόμορφα Κατηγορία:Καρχαρίες
Ένοπλες Δυνάμεις των ΗΠΑ
Οι Ένοπλες Δυνάμεις των ΗΠΑ (αγγλικά: United States Armed Forces) είναι οι ομοσπονδιακές ένοπλες δυνάμεις των Ηνωμένων Πολιτειών. Αυτές αποτελούνται από το Στρατό, το Ναυτικό, το Σώμα Πεζοναυτών, την Πολεμική Αεροπορία, την Ακτοφυλακή και το νεοσύστατο Διαστημικό Σώμα.
Οι Ηνωμένες Πολιτείες έχουν ισχυρή παράδοση όσον αφορά τον πολιτικό έλεγχο του στρατού. Ο Πρόεδρος των Ηνωμένων Πολιτειών είναι ο επικεφαλής των Ενόπλων Δυνάμεων και βοηθά στη διαμόρφωση στρατιωτικής πολιτικής σε συνεργασία με το Υπουργείο Άμυνας (DoD), μια ομοσπονδιακή εκτελεστική υπηρεσία, που ενεργεί ως το κύριο όργανο με το οποίο πραγματοποιείται η στρατιωτική πολιτική. Το Υπουργείο Άμυνας έχει ως επικεφαλής τον Υπουργό Άμυνας, ο οποίος είναι πολίτης και μέλος του Υπουργικού Συμβουλίου. Ο Υπουργός Άμυνας των ΗΠΑ είναι ο δεύτερος, στην ιεραρχία, διοικητής των Ενόπλων Δυνάμεων, ακριβώς κάτω από τον Πρόεδρο, και χρησιμεύει ως ο κύριος βοηθός του Προέδρου σε όλα τα θέματα του υπουργείου.
Για το συντονισμό της στρατιωτικής δράσης με τη διπλωματία, ο Πρόεδρος έχει ένα συμβουλευτικό Εθνικό Συμβούλιο Ασφαλείας με επικεφαλής τον Σύμβουλο Εθνικής Ασφαλείας. Τόσο ο Πρόεδρος όσο και ο Υπουργός Άμυνας περιβάλλονται από ένα επταμελές Γενικό Επιτελείο Στρατού, το οποίο περιλαμβάνει τον επικεφαλής καθενός από τους κλάδους των υπηρεσιών του Υπουργείου Άμυνας, καθώς και τον επικεφαλής του Γραφείου Εθνικής Φρουράς. Η ηγεσία ασκείται από τον Πρόεδρο του Γενικού Επιτελείου Στρατού και τον Αντιπρόεδρο του Γενικού Επιτελείου Στρατού. Ο Διοικητής της Ακτοφυλακής δεν είναι μέλος του Γενικού Επιτελείου Στρατού.
Εξωτερικοί σύνδεσμοι
Κατηγορία:Στρατός των ΗΠΑ Κατηγορία:Ηνωμένες Πολιτείες Αμερικής
Τάμι Χέμπροου
Η Τάμι Χέμπροου (Tammy Hembrow, 22 Απριλίου 1994) είναι Αυστραλή Fitness Blogger, επιχειρηματίας, YouTuber και influencer.
Το κανάλι της στο YouTube ξεπερνά το 1 εκατομμύριο συνδρομητές ενώ στο Instagram έχει πάνω από 10 εκατομμύρια ακόλουθους.
Πρώτα Χρόνια
Γεννήθηκε στις 22 Απριλίου 1994 στην περιοχή Γκολντ Κοστ του Κουίνσλαντ της Αυστραλίας. Ο πατέρας της, Μαρκ Χέμπροου, είναι ηθοποιός από την Αυστραλία ενώ η μητέρα της, Λέιλα Αζίζ, παραγωγός από το Τρινιντάντ και Τομπάγκο. Έχει συνολικά άλλα έξι αδέλφια, μεταξύ των οποίων η Έιμι και η Έμιλι, επίσης δημοφιλείς στο χώρο του διαδικτύου.
Social Media
Το 2014, κατά τη διάρκεια της πρώτης της εγκυμοσύνης, ξεκίνησε να ανεβάζει στο λογαριασμό της στο Instagram διάφορες φωτογραφίες με το σώμα της, ώστε να δείξει fitness tips (μυστικά διατροφής) για μέλλουσες μαμάδες. Αφού γέννησε στα μέσα του 2015, συνέχισε να μοιράζεται μυστικά διατροφής και άσκησης για το πως μπορεί μια γυναίκα να επανέλθει στο φυσιολογικό της βάρος μετά από μια γέννα. Αυτό ενέπνευσε πολλές γυναίκες και σταδιακά οι ακόλουθοι της άρχισαν να αυξάνονται.
Το καλοκαίρι του 2016, δημιούργησε το κανάλι της στο YouTube όπου ανεβάζει κυρίως vlogs και βίντεο με γυμναστική. Το κανάλι της σήμερα ξεπερνά τους 1 εκατομμύριο συνδρομητές.
Η πρώτη της μεγάλη συνεργασία έγινε με την εταιρία αθλητικών ενδυμάτων Gymshark, το 2016 ενώ έχει συνεργαστεί και με τις εταιρείες Protein World και Teami Blends. Σήμερα, συνεργάζεται με την εταιρία συμπληρωμάτων διατροφής Women's Best.
Tammy Hembrow Fitness
Το 2016 δημιούργησε το blog της "Tammy Hembrow Fitness", στο οποίο μπορεί κανείς να κατεβάσει επί πληρωμή τα προγράμματα γυμναστικής της.
Προσωπική Ζωή
Από το 2014 μέχρι το 2018 ήταν ζευγάρι με τον personal trainer Ρις Χόκινς, με τον οποίο απέκτησαν μαζί δύο παιδιά.
Κατηγορία:YouTubers
Kingsman: Η Μυστική Υπηρεσία
Kingsman: Η Μυστική Υπηρεσία (αγγλικά: Kingsman: The Secret Service) είναι αμερικανική/βρετανική κατασκοπευτική κωμική περιπέτεια 2015, βασισμένη στο κόμικ The Secret Service των Μαρκ Μίλαρ και Ντέιβ Γκίμπονς. Τη σκηνοθεσία ανέλαβε ο Μάθιου Βον και το σενάριο έγραψε ο ίδιος μαζί με την Τζέιν Γκόλντμαν. Η ιστορία ακολουθεί τη στρατολόγηση και την προπόνηση ενός πιθανού μυστικού πράκτορα, του Γκάρι "Έγκσι" Άνγουιν, μέσα σε μια μυστική οργάνωση κατασκόπων. Ο Έγκσι αναλαμβάνει μια αποστολή να σταματήσει μια παγκόσμια απειλή ενός πλούσιου μεγαλομανή επιχειρηματία, τον Ρίτσμοντ Βαλεντάιν. Πρωταγωνιστούν οι Κόλιν Φερθ, Σάμιουελ Λ. Τζάκσον, Μαρκ Στρονγκ,Taron Egerton, Μάικλ Κέιν και Μαρκ Χάμιλ.
Η πρεμιέρα της ταινίας πραγματοποιήθηκε στις 13 Δεκεμβρίου 2014 και κυκλοφόρησε στους κινηματογράφους του Ηνωμένου Βασιλείου στις 29 Ιανουαρίου 2015 και στις Ηνωμένες Πολιτείες στις 13 Φεβρουαρίου 2015. Απέσπασε πολύ καλά σχόλια από τους κριτικούς ενώ έγινε και μεγάλη εισπρακτική επιτυχία, συγκεντρώνοντας 414,3 εκατομμύρια δολάρια παγκοσμίως.
Μια συνέχεια, με τίτλο Kingsman: Ο Χρυσός Κύκλος, κυκλοφόρησε τον Σεπτέμβριο του 2017, με τον Βον και το βασικό καστ να επιστρέφουν.
Πλοκή
Κατά τη διάρκεια μιας επιδρομής στη Μέση Ανατολή, ένας δόκιμος μυστικός πράκτορας θυσιάζει τη ζωή του για να σώσει την ομάδα του. Νιώθοντας ένοχος για την απώλεια του συναδέλφου του, ο Χάρι Χαρτ, με το κωδικό όνομα Γκάλαχαντ, παραδίδει ένα μετάλλιο γενναιότητας στη χήρα του πράκτορα, τη Μισέλ Άνγουιν και στο μικρό της γιο, τον Γκάρι "Έγκσι", λέγοντάς τους ότι αν ποτέ χρειαστούν βοήθεια, μπορούν να τηλεφωνήσουν στον τηλεφωνικό αριθμό που βρίσκεται πίσω από το μετάλλιο και να πουν ένα κωδικοποιημένο μήνυμα.
Δεκαεπτά χρόνια μετά ο καθηγητής Τζέιμς Άρνολντ απάγεται από αγνώστους, με επικεφαλής των δισεκατομμυριούχο του ίντερνετ Ρίτσμοντ Βαλεντάιν. Ένας από τους πράκτορες του Χαρτ, ο "Λάνσελοτ" προσπαθεί να σώσει τον καθηγητή αλλά σκοτώνεται από την Γκαζέλ, τη βοηθό του Βαλεντάιν. Ο Βαλεντάιν, γνωστός για τη φιλανθρωπία του, συνεχίζει να συναντάει διαφόρους αρχηγούς κρατών και VIP προσωπικότητες, αρκετοί από τους οποίους λίγο μετά τη συνάντησή τους αρχίζουν να αγνοούνται. Επίσης ανακοινώνει τη δωρεάν παράδοση SIM καρτών, παρέχοντας δωρεάν χρήση κινητού και ίντερνετ σε όλο τον κόσμο. Η μυστική υπηρεσία Kingsman αρχίζει να ερευνά τον Βαλεντάιν σε συνδυασμό με τις εξαφανίσεις των VIP προσωπικοτήτων και την εμφάνιση του καθηγητή Άρνολντ. Ο Χαρτ εντοπίζει τον Άρνολντ και τον ρωτά για την απαγωγή του. Ένα τσιπ που έχει εμφυτευτεί στο λαιμό του Άρνολντ εκρήγνυται και τον σκοτώνει. Ο Χαρτ τραυματίζεται και αργότερα παρουσιάζεται στον Ρίτσμοντ ως δισεκατομμυριούχος και δειπνεί μαζί του για να μάθει το σχέδιό του.
Στο Λονδίνο, ο Έγκσι είναι τώρα ένας άνεργος νεαρός ενήλικας και ζει με τη μητέρα του, την ετεροθαλή μικρή αδερφή του και τον πατριό του, τον Ντιν. Παρά το γεγονός ότι ήταν πολύ έξυπνος και με ικανότητες σταμάτησε την προπόνησή του στους Πεζοναύτες και τώρα ζει μια ζωή χωρίς στόχους. Αφού συλλαμβάνεται για κλοπή αυτοκινήτου, ο Έγκσι καλεί τον αριθμό που βρίσκεται στο μετάλλιο. Ο Χαρτ κανονίζει για την απελευθέρωσή του και λέει στον Έγκσι για την ύπαρξη της Υπηρεσίας Kingsman, ένα μυστικό γραφείο πληροφοριών για την οποία δουλεύει ο ίδιος αλλά και ο πατέρας του Έγκσι. Μετά το θάνατο του Λάνσελοτ, άνοιξε μια θέση στην Υπηρεσία για έναν νέο πράκτορα και ο Έγκσι συμφωνεί να θέσει υποψηφιότητα ως υποψήφιος του Χαρτ. Προσχωρεί σε μια ομάδα με άλλους υποψήφιους, συμπεριλαμβανομένης και της Ρόξι, με την οποία γίνονται φίλοι. Την προπόνηση επιβλέπει ο "Μέρλιν", ένας μυστικός πράκτορας που εργάζεται ως δάσκαλος, επιμελητής, πιλότος και συντονιστής. Οι υποψήφιοι εξαλείφονται ο ένας μετά τον άλλο μέχρι που απομένουν μόνο οι Έγκσι και Ρόξι. Ο Έγκσι αποτυγχάνει στο τελευταίο τεστ, όταν του ζητάνε να σκοτώσει το σκυλί που μεγάλωσε μαζί του κατά τη διάρκεια της προπόνησής του. Η Ρόξι γίνεται ο νέος Λάνσελοτ.
Ο Χαρτ εντοπίζει τον Βαλεντάιν σε μια σκοτεινή εκκλησιαστική ομάδα μίσους στο Κεντάκι, όπου οι Βαλεντάιν και Γκαζέλ διεξάγουν μια δοκιμή. Εκπέμπουν ένα σήμα, το οποίο πιάνει η κάρτα SIM και προκαλεί όλους στην εκκλησία, συμπεριλαμβανομένου και του Χάρι να γίνουν ανεξέλεγκτα βίαιοι. Ένας μαζικός καβγάς ξεσπά, από τον οποίο μόνο ο Χάρι επιβιώνει ενώ οι Έγκσι, Μέρλιν και "Άρθουρ", ο αρχηγός της Υπηρεσίας, παρακολουθούν μέσω τηλεοπτικής σύνδεσης. Ο Βαλεντάιν προσεγγίζει τον Χαρτ και τον σκοτώνει αφού του φανερώσει το σχέδιό του. Ο Έγκσι επιστρέφει στα κεντρικά της Υπηρεσίας, όπου ανακαλύπτει ότι ο "Άρθουρ" είναι ένας από τους προσήλυτους του Βαλεντάιν. Ο "Άρθουρ" εξηγεί τις απόψεις του Βαλεντάιν: η ανθρωπότητα μπορεί να παρομοιαστεί με έναν ιό, και η υπερθέρμανση του πλανήτη είναι ισοδύναμη της Γης με τον πυρετό. Ο Βαλεντάιν σκοπεύει να σκοτώσει τον ιό προτού αυτός σκοτώσει τον ξενιστή, εκπέμποντας το σήμα του σε όλο τον κόσμο για να προκαλέσει μια μαζική σφαγή της ανθρώπινης φυλής. Μόνο λίγοι εκλεκτοί του Βαλεντάιν έχουν κριθεί άξιοι να ζήσουν, αυτοί που έχουν πάρει το μέρος του και έτσι έλαβαν τα προστατευτικά μικροτσίπ στα κεφάλια τους. Αφού καταφέρνει να αποφύγει το σχέδιο του "Άρθουρ" να τον σκοτώσει, ο Έγκσι συνεργάζεται με τον "Μέρλιν" και τη Ρόξι. Η Ρόξι πετάει με ένα μπαλόνι υψηλού υψόμετρου στη στρατόσφαιρα για να διαταράξει το δορυφορικό δίκτυο του Βαλεντάιν με έναν πύραυλο ενώ οι Έγκσι και "Μέρλιν" επιτίθενται στο καταφύγιο του Βαλεντάιν. Η Ρόξι καταστρέφει το δορυφόρο αλλά ο Βαλεντάιν έχει έναν εφεδρικό δορυφόρο και ενεργοποιεί το σήμα, προκαλώντας παγκόσμιο πανδαιμόνιο.
Μετά από προσπάθεια αποφυγής του Αρθούρου για να τον σκοτώσουν - σκοτώνοντας Άρθουρ, όπως το πράττει - Eggsy συνεργάζεται με τον Merlin και Roxy, το νέο Λάνσελοτ. Lancelot πιλότοι ένα high-altitude μπαλόνια όχημα στη στρατόσφαιρα να διαταράξει δορυφορικό δίκτυο του Αγίου Βαλεντίνου με έναν πύραυλο, ενώ το βουνό καταφύγιο Eggsy και Μέρλιν απευθείας επίθεση του Αγίου Βαλεντίνου. Lancelot χτυπά την τηλεόραση, δεν συνειδητοποιούν ότι του Αγίου Βαλεντίνου έχει ένα υποκατάστατο δορυφόρο. Valentine ενεργοποιεί το σήμα, προκαλώντας παγκόσμιο πανδαιμόνιο. Οι Έγκσι και "Μέρλιν" διεισδύουν στον καταφύγιο. Ο "Μέρλιν" χακάρει το σύστημα, εμποδίζοντας για λίγο το σήμα, πριν ο Βαλεντάιν ενεργοποιήσει το σκάνερ με το αποτύπωμά του κάτι που θα σταματήσει το χακάρισμα του "Μέρλιν". Ο Έγκσι έρχεται αντιμέτωπος με τους φρουρούς, αλλά ο Μέρλιν ενεργοποιεί τα τσιπ που έχουν εμφυτευτεί σε όλους όσους συμμετέχουν στο σχέδιο του Βαλεντάιν. Όλοι σκοτώνονται εκτός από τους Βαλεντάιν και Γκαζέλ. Ο Έγκσι παλεύει με την Γκαζέλ και τη σκοτώνει ενώ λίγο μετά σκοτώνει και τον Βαλεντάιν, βάζοντας τέρμα στην παγκόσμια σφαγή.
Ο Έγκσι, επιστρέφει στη μητέρα του, προσφέροντάς της ένα ωραίο σπίτι και μια καλή ευκαιρία να φύγει μακριά από τον Ντιν. Όπως ο Χαρτ έκανε σε εκείνον έτσι και ο Έγκσι έρχεται αντιμέτωπος με τους υφισταμένους του Ντιν λέγοντας τα λόγια "οι τρόποι κάνουν τον άνδρα". Χωρίς προσπάθεια χτυπά τον Ντιν με μια κούπα και τον ρίχνει κάτω.
Box office
Με προϋπολογισμό 81.000.000 δολάρια, η ταινία Kingsman: Η Μυστική Υπηρεσία έκανε άνοιγμα τριημέρου στις Ηνωμένες Πολιτείες στη 2η θέση με 36,2 εκατομμύρια δολάρια ενώ συνολικά απέφερε 128,2 εκατομμύρια δολάρια. Στο Ηνωμένο Βασίλειο άνοιξε στη 2η θέση με 4 εκατομμύρια λίρες ενώ οι συνολικές εισπράξεις έφτασαν τις 15,5 εκατομμύρια λίρες. Παγκοσμίως απέφερε 414,3 εκατομμύρια δολάρια.
Κριτικές
Η ταινία έλαβε κυρίως θετικά σχόλια από τους κριτικούς. Ο Πίτερ Τράβερς του περιοδικού Rolling Stone είπε: "Αυτή η γεμάτη δράση ταινία σχετικά με μι βρετανική μυστική υπηρεσία είναι ξέφρενα κουνημένη, όχι ανακατεμένη... Ακόμα κι όταν σταματάει να βγάζει νόημα, το Kingsman είναι ασταμάτητα διασκεδαστικό". Το περιοδικό The New Yorker δήλωσε: "Λίγες πρόσφατες ταινίες το έχουν παρατραβήξει τόσο μακριά όσο το Kingsman και αμέτρητοι θεατές θα απολαύσουν το θράσος της πρωτοτυπίας του". Η εφημερίδα The New York Times επαίνεσε την ταινία, αλλά άσκησε κριτική στον Βον για τη χρήση της βίας ως κινηματογραφικό εργαλείο, χαρακτηρίζοντάς την ως "αφηγηματική υπερβολή".
Ο Τζέισον Γουόρντ της εφημερίδας The Guardian έγραψε: "Τα πάντα για το Kingman υπάρχουν για να μεταμφιέσουν το γεγονός ότι είναι σταθερά συντηρητική. Η απεικόνιση του σχεδίου του Βαλεντάιν ως ιστορική αναδρομή σε μια λιγότερο σοβαρή εποχή κατασκοπευτικών ταινιών, το οποίο αποκαλύπτεται ως μια προσποίηση, με απώτερο σκοπό την υπονόμευση των οικολόγων". Ο Πίτερ Σομπζνούσκι της ιστοσελίδας rogerebert.com, έδωσε στην ταινία 2 από 4 αστέρια. Παρομοίωσε το σενάριο του Βον στο είδος των κατασκοπευτικών ταινιών ως ισοδύναμο με εκείνο του Scream (1996) στο είδος των ταινιών τρόμου. Κριτίκαρε όμως την υπερβολική χρήση της βίας.
Συνέχεια
Οι Μαρκ Μίλαρ και Μάθιου Βον δήλωσαν ότι μια συνέχεια είναι πιθανή αν η ταινία κινηθεί ικανοποιητικά στο box office. Ο Βον μάλιστα εξέφρασε ενδιαφέρον να επιστρέψει στη σκηνοθεσία ενώ δήλωσε πως ήλπιζε να επιστρέψει και ο Κόλιν Φερθ ενώ ο Μαρκ Στρονγκ είχε δείξει ενδιαφέρον να επαναλάβει το ρόλο του και ο Τάρον Έτζερτον είχε ήδη υπογράψει για τη συνέχεια. Όταν ρωτήθηκαν πως ο χαρακτήρας του Φερθ θα επιστρέψει στη συνέχεια, o Μίλαρ δήλωσε ότι έχουν συζητηθεί πολλές ιδέες, όπως να δώσουν στον Χάρι Χαρτ ένα σατανικό δίδυμο αδερφό ή ο χαρακτήρας του να είναι φάντασμα. Η 20th Century Fox ανακοίνωσε ότι μία συνέχεια βρισκόταν στο στάδιο της ανάπτυξης αλλά δεν ήταν ξεκάθαρη στο αν ο Βον θα επιστρέψει στη σκηνοθεσία. Τον Ιούνιο του 2015, επιβεβαιώθηκε ότι ο Βον ξεκίνησε να γράφει το σενάριο και ήταν πιθανό να σκηνοθετήσει τη συνέχεια.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Βρετανικές ταινίες Κατηγορία:Ταινίες του 2015 Κατηγορία:Ταινίες παραγωγής 20th Century Fox Κατηγορία:Αμερικανικές κωμικές ταινίες δράσης Κατηγορία:Βρετανικές κωμικές ταινίες Κατηγορία:Αγγλόφωνες ταινίες Κατηγορία:Κωμικές ταινίες κατασκοπείας Κατηγορία:Αμερικανικές ταινίες ενηλικίωσης Κατηγορία:Βρετανικές ταινίες δράσης Κατηγορία:Βρετανικές κατασκοπικές ταινίες Κατηγορία:Αμερικανικές κατασκοπικές ταινίες Κατηγορία:Ταινίες βασισμένες σε κόμικς της Marvel Κατηγορία:Βρετανικές ταινίες ενηλικίωσης Κατηγορία:Ταινίες με μουσική σύνθεση Χένρι Τζάκμαν Κατηγορία:Ταινίες της TSG Entertainment Κατηγορία:Ταινίες IMAX
Ευρωπαϊκό πρωτάθλημα χειροσφαίρισης γυναικών
Παραπομπές
Ευρωπαικο Πρωταθλημα Γυναικων Ευρωπαικο Πρωταθλημα Γυναικων Ευρωπαικο Πρωταθλημα
Φρόσω Κοκκόλα
Η Φρόσω Κοκκόλα, του Μάρκου και της Μαρίας, (Σμύρνη Τουρκίας 6 Φεβρουαρίου 1912 - Νέα Μάκρη Αττικής 13 Μαΐου 1999) ήταν Ελληνίδα ηθοποιός και η πρώτη ερμηνεύτρια δημοτικών τραγουδιών στο θέατρο και στο ραδιόφωνο.
Βιογραφία
Το 1922, λόγω της Μικρασιατικής Καταστροφής, ήρθε στην Ελλάδα με την μητέρα της και την 4χρονη τότε αδελφή της, την Ιωάννα. Υπήρξε μαθήτρια του Καρόλου Κουν στη "Λαϊκή Σκηνή", που ίδρυσε ο διακεκριμένος σκηνοθέτης μαζί με τον παλαιό ηθοποιό Διονύση Δεβάρη.
Το 1938 παντρεύτηκε τον ηθοποιό Λαυρέντη Διανέλλο και είχαν μια κόρη, τη Μαρία.
Θεατρικές Παραστάσεις
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Πηγές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου Κατηγορία:Πρόσωπα από τη Σμύρνη
Ψαροφάι
Το Ψαροφάι είναι συνοικία της Πάτρας.
Τοποθεσία
Το Ψαροφάι βρίσκεται νότια-νοτιοανατολικά (ΝΝΑ) του κέντρου της πόλης και απέχει οδικώς περίπου 3,5 χιλιόμετρα από αυτό. Γειτνιάζει με τις συνοικίες Άγιος Νεκτάριος, Λάγγουρα, Ταραμπούρα, Ζαρουχλαίικα, Πράτσικα και Κουκούλι. Την περιοχή διατρέχει η κεντρική οδική αρτηρία Ακρωτηρίου.
Ονομασία
Κατά πάσα πιθανότητα ονομάστηκε έτσι γιατί τα χρόνια μετά την Επανάσταση του 1821 η περιοχή, που τότε είχε κυρίως ελαιώνες και αμπέλια, ανήκε σε κάποιον «Ψαροφάγη». Ωστόσο υπάρχει αρκετή συζήτηση σχετικά με την προέλευση του ονόματος: α) Κάποιοι πιστεύουν ότι προέρχεται από το πτηνό Ψαροφάγος, δηλαδή τον Ερωδιό. β) Άλλοι θεωρούν ότι ψαροφάγος είναι ο Γλαύκος, επειδή ήταν ψαράς και ο οποίος αφού τρελάθηκε, έπεσε στην θάλασσα. γ) Υπάρχει επίσης η άποψη ότι ο χείμαρρος Διακονιάρης που ρέει παράπλευρως και παλιότερα «φούσκωνε» σε κακοκαιρίες, είχε πολλά ψάρια με τα οποία τρέφονταν οι κάτοικοι της περιοχής.
Πάντως οι περισσότεροι καταλήγουν ότι πήρε το όνομά του από κάποιον Ψαροφάγη, που είχε ιδιοκτησία γης εκεί.
Ιστορία
Το 1940 αναγνωρίστηκε σαν οικισμός και προσαρτήθηκε στον τότε Δήμο Πατρέων, ενώ το 1951 καταργήθηκε και από τότε αποτελεί τμήμα-συνοικία της πόλης.
Από το Ψαροφάι περνά ο χείμαρρος Διακονιάρης, που πολύ συχνά πλημμύριζε την περιοχή αλλά μετά το 1960 κυρίως και την άναρχη δόμηση οι πλημμύρες του προκαλούσαν μεγαλύτερα προβλήματα αφού γίνονταν σε δομημένη και πιο πυκνοκατοικημένη πλέον περιοχή.
Η περιοχή της συνοικίας στο ύψος της Πλατείας Παπανδρέου καλείται ακόμα και σήμερα με το τοπωνύμιο Φαρμάκη.
Αθλητισμός
Αθλητικός σύλλογος της συνοικίας είναι η τοπική Αστραπή, που ιδρύθηκε το 1982 και διαθέτει τμήμα ποδοσφαίρου, με συμμετοχές στη Δ΄ Εθνική￼￼. Υπήρξε δύο φορές πρωταθλήτρια της Ε.Π.Σ. Αχαΐας ενώ έχει κατακτήσει και το Κύπελλο Αχαΐας. Τα επίσημα χρώματα της ομάδας είναι το κόκκινο και το μπλε.
Λοιπά στοιχεία
Στην περιοχή βρίσκεται ο ενοριακός ναός της Ανάληψης, ο οποίος γιορτάζει κάθε χρόνο 40 ημέρες μετά το Πάσχα.
Εξωτερικοί σύνδεσμοι
Κατηγορία:Συνοικίες της Πάτρας
Περί ιππικής
Το Περί ἱππικῆς (σε λατ. απόδοση De Equis ή De Re Equestri Libellus) είναι μονογραφικού χαρακτήρα έργο του Ξενοφώντα.
Γενικά
Ο Σόλων θα κοινωνικοποιήσει τον ίππο με την έννοια ότι θα είναι το στοιχείο που θα προσδιορίσει την ιδιαίτερη κοινωνική τάξη των ιππέων, των πολιτών δηλαδή που έχουν στην κατοχή τους έναν τουλάχιστον ίππο, ενώ ο Περικλής θα συστήσει ένα σώμα ιππικού, αποτελούμενο από 200 τοξότες και στη συνέχεια ένα σώμα ιππικού από χίλιους οπλίτες. Στην Αθήνα, όσοι ανήκαν στις δύο ανώτερες εισοδηματικές τάξεις (πεντακοσιομέδιμνοι και ιππείς) όφειλαν να διαθέτουν έναν πολεμικό ίππο και να υπηρετούν στο ιππικό. Κάθε χρόνο συντασσόταν για αυτόν τον σκοπό από εκλεγμένους άρχοντες (καταλογείς) ένας κατάλογος εκείνων οι οποίοι φαίνονταν κατάλληλοι για την υπηρεσία στο ιππικό.
Οι σχέσεις του Ξενοφώντα με τον ίππο
Οι σχέσεις του με τον ίππο χρονολογούνται από την παιδική του ηλικία. Γόνος αριστοκρατικής οικογένειας με τον πατέρα του να υπηρετεί στο ιππικό και να έχει στην κατοχή του πολλούς ίππους, σε μιά εποχή, όπου η ιππασία, εκτός από τη σημασία της για τον στρατό, προσδίδει γενικά, μέσα από τους ιππικούς αγώνες και τις διαφορές, θρησκευτικές ή άλλες, παρελάσεις και τις λοιπές ιππικές δραστηριότητες, ξεχωριστή αίγλη, ο Ξενοφών μεγάλωσε σε άμεση επαφή με τον ίππο και δέθηκε μαζί του μ΄ ένα αίσθημα αγάπης που κράτησε σε όλη του τη ζωή. Εκφράζει ρητά ο ίδιος την αγάπη του, όταν διηγείται, ότι αποφασισμένος να επιστρέψει στην Αθήνα μετά την καταστροφική εκστρατεία στην Ασία υπέρ του Κύρου, και καθώς δεν είχε καθόλου χρήματα, αναγκάστηκε με πόνο στην ψυχή να πουλήσει το άλογό του που το «αγαπούσε πολύ». Δεν υπάρχει κείμενό του, με μοναδική εξαίρεση την Απολογία του Σωκράτους, που να μη γίνεται αναφορά στον ίππο, έτσι που φαίνεται να αποδύεται σε μια συνεχή και συστηματική υπέρ του συνηγορία όσο και υμνολογία. Στην ιστορία που συνεχίζει με τα Ελληνικά από εκεί που την άφησε ο Θουκυδίδης, «αυξάνει» το αθηναϊκό ιππικό και του αποδίδει μεγαλύτερη αξία.
Γενικές οδηγίες για την αγορά ενός ίππου (Α1-17)
Και πρώτα θα γράψουμε για το πως θα μπορούσε κανείς να εξαπατηθεί ελάχιστα κατά την αγορά ενός ίππου· προκειμένου, λοιπόν, για ένα αδάμαστο πουλάρι είναι ολοφάνερο ότι πρέπει κανείς να δοκιμάζει το σώμα του, διότι ο ίππος που δεν έχει ακόμα γνωρίσει αναβάτες δεν προσφέρει σαφή σημάδια του καλού του χαρακτήρα. Μετά το πρώτο που πρέπει να κοιτάξουμε είναι τα πόδια. Διότι, όπως ακριβώς μια οικία δεν θα ωφελούσε σε τίποτε, εάν είχε τα επάνω μέρη καλά, όταν δεν είναι όπως πρέπει τα θεμέλια, έτσι και προκειμένου για έναν πολεμικό ίππο σε τίποτα δεν θα ωφελούσε, ακόμη κι αν είχε όλα τα άλλα καλά, τη στιγμή που ήταν τα πόδια του κακά· διότι στην περίπτωση αυτή δεν θα μπορούσε να χρησιμοποιήσει τα προτερήματά του. Και όταν κάποιος θα δοκιμάζει τα πόδια θα πρέπει πρώτα να εξετάζει τις οπλές διότι τα παχιά νύχια υπερέχουν κατά πολύ σε σύγκριση με τα λεπτά για την ευπλασία των ποδιών.
Η μεταχείριση ενός αφηνιασμένου ίππου
Όταν θα δώσει κάποιος το σήμα στον ίππο να προχωρήσει θα πρέπει να πηγαίνει στην αρχή σε ρυθμό βάδην· διότι αυτό κάνει τον ίππο να είναι εντελώς ήρεμος. Οτιδήποτε τυχόν το ξαφνικό παρουσιαστεί, ταράζει τον οξύθυμο ίππο, όπως ακριβώς ταράζουν έναν άνθρωπο τα απρόσμενα θεάματα, ακούσματα και συμβάντα. Πρέπει, εξάλλου, να γνωρίσει καλά κανείς ότι και στον ίππο τα ξαφνικά ερεθίσματα προξενούν ταραχή. Η άσκηση βίας θα ήταν εδώ αναποτελεσματική, καθότι ο ίππος είναι πιο δυνατός από τον άνθρωπο, αν τυχόν το αφήνιασμα τον κάνει να μένει αδιάφορος στις εντολές που του δίνει ο αναβάτης μέσω του επιστομίου. Στην περίπτωση αυτή μπορεί κανείς να επιχειρεί να επαναφέρει σ΄ένα ρυθμό πιο ήρεμο τον ίππο που παραφέρεται ή που, τρόπον τινά, αφηνίασε, με το να προσπαθεί να τον βάλει σ΄ ένα κύκλο ή να τον κάνει να στρίβει διαδοχικά πότε δεξιά και πότε αριστερά, κάτι που είναι, άλλωστε, αναγκασμένος να κάνει ο ιππέας, αν έχει λίγο χώρο μπροστά του. Διαφορετικά, αυτό που ενδείκνυται είναι ένας παρατεταμένος καλπασμός, ολοένα και πιο ήρεμος, διότι αυτό εκτονώνει και ησυχάζει τον ίππο.(ΙΧ 9.1 κ.εξ.)
Οι ασθένειες του ίππου
Ο Αριστοτέλης αναφέρει στα Οικονομικά την περίπτωση ενός Πέρση δούλου, ο οποίος στη ερώτηση τι μάλιστα ίππου πιαίνει (τι κυρίως παχαίνει τον ίππον) απάντησε ο του δεσπότου οφθαλμός. Ο ίππος που είναι αδιάθετος λόγω δυσπεψίας ή υπερκόπωσης δεν έχει όρεξη και εκνευρίζεται όταν βρίσκεται μπροστά στην τροφή του, την οποία και σκορπίζει με τη μουσούδα ή τη γλώσσα του. Όταν κάποιος αντιλαμβάνεται ότι συμβαίνει αυτό θα είναι σε θέση να γνωρίζει ή οτι το σώμα του ίππου παρουσιάζει υπεραιμία και χρειάζεται θεραπεία ή λόγω υπερκόπώσεως ότι ο ίππος έχει ανάγκη από ξεκούραση ή οτι υποβόσκει στον οργανισμό του κριθίαση ή κάποια άλλη ασθένεια (ΙV 4.2).
Πολεμικός ίππος
Καθώς όμως υποθέσουμε ότι αγοράζουμε ένα πολεμικό ίππο, πρέπει αυτός να αποκτήσει πείρα σε όλα εκείνα τα οποία και ο πόλεμος θέτει υπό δοκιμασία. Αυτά είναι το να διασχίζει τάφρους, να υπερπηδάει τειχία, να εκτινάσσεται πάνω από εμπόδια και να πηδάει χαμηλότερα και επιπλέον να μαθαίνει να τρέχει γρήγορα σε ανηφοριές, σε κατηφοριές και σε πλαγιές. Διότι όλα αυτά δοκιμάζουν και αν η ψυχή του είναι δυνατή και αν το σώμα του είναι υγιές. Πρέπει και ο ίδιος ο ιππέας και ο ίππος να τα μαθαίνουν και να εξασκούνται σ΄αυτά. Διότι έτσι θα μπορούσαν να είναι σωτήριοι ο ένας για τον άλλον και συνεπώς θα μπορούσαν να θεωρηθούν ότι είναι χρησιμότεροι (VIII 8.1). Για να τρέχει κατηφόρες πρέπει πρώτα να τον μάθει (να τρέχει) σε μαλακό έδαφος, και στο τέλος, όταν θα το έχει αυτό συνηθίσει, θα τρέχει πολύ πιο ευχάριστα στον κατήφορο παρά στον ανήφορο. Αυτό που φοβούνται μερικοί μήπως δηλαδή βγάλουν τους ώμους τους οι ίπποι που τους βάζουν να τρέχουν σε κατήφορο θα πρέπει να μάθουν ότι οι Πέρσες και οι Οδρύσες όλοι, όταν συναγωνίζονται στην κατάβαση δεν διατηρούν καθόλου λιγότερο από τους Έλληνες υγιείς τους ίππους τους.
Πρέπει επίσης να γνωρίζει κανείς ότι μια διδαχή είναι το να καθησυχάζει ο ίππος με ποππυσμό και να ξεκινάει με κλωγμό· κατ΄ αυτόν τον τρόπο, λοιπόν, πρέπει και σε περίπτωση πολεμικής κραυγής και ήχου σάλπιγγας ούτε ο ίδιος (ιππέας) να φαίνεται στον ίππο ότι έχει θορυβηθεί ούτε σ΄ εκείνον βεβαίως να προκαλεί φόβο.
Ίππος των παρελάσεων
Αν, πάλι, θελήσει κάποιος να έχει στην υπηρεσία του ένα ίππο κατάλληλο για παρέλαση, που ορθώνεται και φανταχτερό, αυτές οι ιδιότητες δεν απαντώνται σε κάθε ίππο, αλλά θα πρέπει να υπάρχει σ΄αυτόν και γενναία ψυχή και γερό σώμα. Πάνω σε τέτοιους ίππους παρουσιάζονται από τους ζωγράφους να ιππεύουν θεοί και ήρωες, και οι άνθρωποι οι οποίοι μεταχειρίζονται αυτούς τους ίππους ωραία, φαίνονται μεγαλοπρεπείς.
Παραλειπόμενα
Πόσο πολύτιμα ήταν τα άλογα στην κλασική εποχή αντιλαμβανόμαστε από τον Σωκράτη, ο οποίος συχνά χρησιμοποιούσε στις παραβολές του τον ιπποκόμο, για να δηλώσει πόσο σημαντική ήταν η συμβολή του στην εκπαίδευση των αλόγων, συγκρίσιμη με την συμβολή των ενάρετων φιλοσόφων στην αγωγή των νέων.
Βιβλιογραφία
Κατηγορία:Ιππασία Κατηγορία:Έργα του Ξενοφώντα
Άργος (μυθολογία)
Στον τάφο του Άργου, που ήταν δίπλα στον τάφο των Διοσκούρων στην ομώνυμη πόλη, είχε ιδρυθεί τέμενος και κοντά του υπήρχε ιερό άλσος, που το πυρπόλησε ο Κλεομένης (Ηροδ. Ζ 78 κ.ε., Παυσ. Β 28, 5).
Παραπομπές
Επίσης Άργος ονομάζεται ο μηχανικός-ναυπηγός που κατασκεύασε την "Αργώ", το πλοίο της Αργοναυτικής Εκστρατείας, με οδηγίες της θεάς Αθηνάς. (Ορφέως "Αργοναυτικά", στίχοι 276 και 609) και (Απολλώνιου του Ρόδιου "Αργοναυτικά", στίχος 111). Ο Απολλώνιος τον ονομάζει "Αρεστορίδη", άρα ο πατέρας του πρέπει να λεγόταν Αρέστωρ (ή κάπως έτσι).
Πηγές
Αργος Δια Αργος Δια
Καμπούλ (αποσαφήνιση)
Η ονομασία Καμπούλ μπορεί να αναφέρεται:
Φλόκας Αχαΐας
Ο Φλόκας (ή Φλόκα ή και Φλώκα ) είναι χωριό και κοινότητα στο Δήμο Δυτικής Αχαΐας. Βρίσκεται σε ημιορεινή περιοχή, χτισμένο σε υψόμετρο 394 μέτρων, στις βορειοδυτικές πλαγιές του χαμηλού όρους Πεζούλισες. Σύμφωνα με την απογραφή του 2011 έχει πληθυσμό 111 κατοίκους. Η ομώνυμη τοπική κοινότητα περιλαμβάνει και το χωριό Ζησιμαίικα. Ο Φλόκας αποτελεί τμήμα του πρώην Δήμου Ωλενίας.
Ιστορία
Προφορικές μαρτυρίες, μη επιβεβαιωμένες από τις πηγές, κάνουν λόγο για προέλευση των κατοίκων του χωριού από την Ήπειρο και την περιοχή της Ναυπακτίας. Ως προς το όνομα του χωριού υπάρχουν απόψεις τόσο για αρβανίτικη όσο και για βλάχικη προέλευσή του ενώ πιθανολογείται ότι είναι ανθρωπωνυμικό και προέρχεται πιθανόν από το επίθετο του πρώτου οικιστή, του Guin Floca. Το πιο πιθανόν να έχει αρβανίτικη προέλευση.
Το 1700 αναφέρεται στη βενετική απογραφή Grimani ως Flocca. Αναφέρεται όμως ήδη από το 1697 στη "βενετική κατάσταση χωριών Πατρών" ενώ στα 1713 αποτελούσε μία ενορία μαζί με τη γειτονική Άρλα. Ο οικισμός απείχε τρεισήμισι ώρες δρόμο στα 1885 από την Προστοβίτσα, την τότε έδρα του Δήμου Τριταίας στον οποίο ανήκε διοικητικά. Στα 1903 ο Χρήστος Κορύλλος αναφέρει ότι το χωριό απείχε τέσσερις ώρες δρόμο από την Προστοβίτσα.
Δημογραφικά στοιχεία
Απογράφεται αδιάκοπα ήδη από το 1700. Ενδεικτικά, η δημογραφική εξέλιξη του οικισμού στον 21ο αιώνα είναι η εξής:
Λοιπά στοιχεία
Οι κάτοικοι του χωριού ασχολούνται κυρίως με τη γεωργία και την κτηνοτροφία. Στην ευρύτερη περιοχή του χωριού λειτουργεί τα τελευταία χρόνια οργανωμένος χώρος υγειονομικής ταφής απορριμάτων.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Ωλενίας Κατηγορία:Δήμος Δυτικής Αχαΐας
Θησαυρός των Σικυωνίων (Δελφοί)
Ο θησαυρός των Σικυωνίων ανεγέρθηκε στο δεύτερο μισό του 6ου αιώνα π.Χ., αντικαθιστώντας δύο προγενέστερα μνημεία, τη θόλο και το μονόπτερο οικοδόμημα, που θεωρείται ότι ήταν αφιερώματα του α' μισού του 6ου αιώνα και συνδέονται με τη νικηφόρα παρουσία του τυράννου της Σικυώνος Κλεισθένη στον Α´ Ιερό πόλεμο.
Περιγραφή
Ο θησαυρός των Σικυωνίων αποτελείται από τρία διαφορετικά οικοδομήματα, τη θόλο, τον μονόπτερο και τον καθαυτό θησαυρό. Και τα τρία οικοδομήματα χρονολογούνται στον 6ο αιώνα π.Χ. αντικατοπτρίζοντας ίσως την ταραγμένη ιστορία της πόλης της Σικυώνας κατά την περίοδο αυτή.
Η Θόλος
Η θόλος ήταν μάλλον το παλαιότερο κτίσμα της ενότητας, χρονολογούμενο γύρω στο 580 π.Χ. Θεωρείται ότι αφιερώθηκε από τον τύραννο της Σικυώνας Κλεισθένη, που είχε ενεργή συμμετοχή στον Α΄ Ιερό Πόλεμο. Είχε διάμετρο 6, 3 μ. στη βάση και 3, 54 μ. στο εσωτερικό, είχε πτερό που αποτελούνταν από 13 δωρικούς κίονες και δωρικό επιστύλιο. Ο σηκός, επίσης κυκλικός, ήταν κτισμένος με ισόδομο σύστημα και είχε μία θύρα. Το ύψος των τοίχων ήταν 4,04 μ. Δε σώζονται τμήματα από τη στέγασή της.
Ο μονόπτερος των Σικυωνίων
Το μονόπτερο κτίσμα είχε διαστάσεις 4 επί 5 και οι 14 κίονές του, μονολιθικοί και με ύψος 2,78 μ. στήριζαν την οροφή απευθείας, χωρίς τη μεσολάβηση τοίχων. Η ζωφόρος του επιστυλίου ήταν διακοσμημένη με ανάγλυφο με θέματα ηρωικά, που χρονολογούνται γύρω στο 560 π.Χ. Η όλη κατασκευή θυμίζει στέγαστρο για κάποιο πολύτιμο και ευπαθές ανάθημα. Έχει διατυπωθεί η ελκυστική θεωρία ότι ο μονόπτερος στέγαζε το άρμα με το οποίο ο Κλεισθένης κέρδισε την αρματοδρομία στα πρώτα Πύθια του 582 π.Χ.
Ο Θησαυρός
Ο καθαυτό θησαυρός ήταν ένα δωρικό κτίσμα, δίστυλο εν παραστάσι, με πρόδομο και σηκό, διαστάσεων 8,27 επί 6,.24 μ. Η βάση του ήταν κατασκευασμένη από “ωολιθικό” πωρόλιθο, που επιχωριάζει στην περιοχή μεταξύ Κορίνθου και Σικυώνας. Είχε τον ίδιο προσανατολισμό με τον παρακείμενο Θησαυρό των Σιφνίων, με τον οποίον είναι μάλλον σύγχρονος (περί το 525 π.Χ.). Το μνημείο ήταν σε περίοπτη θέση, που διακρινόταν από την είσοδο του τεμένους του Απόλλωνα. Στη θεμελίωση του θησαυρού περιέχονταν αρχιτεκτονικά μέλη από τα δύο προγενέστερα κτίρια. Σύμφωνα με την επικρατέστερη άποψη, ο θησαυρός ανεγέρθηκε από τους πολίτες της Σικυώνας που ανέτρεψαν την οικογένεια του Κλεισθένη, χρησιμοποιώντας οικοδομικό υλικό από τα δύο προγενέστερα μνημεία, που κατέστρεψαν εσκεμμένα. Σήμερα, τα τμήματα του γλυπτού διακόσμου που βρέθηκαν κατά τις ανασκαφές φυλάσσονται στο Αρχαιολογικό Μουσείο Δελφών.
Πηγές
Κατηγορία:Δελφοί Κατηγορία:Αρχαιολογικά ευρήματα στη Φωκίδα Θησαυροί Δελφών Κατηγορία:Αρχαιολογικό Μουσείο Δελφών
Στρατηγίς Ιωαννουπόλεως
Η Στρατηγίς Ιωαννουπόλεως, ήταν διοικητική διαίρεση της Βυζαντινής Αυτοκρατορίας, ήταν από τα μικρά σε έκταση αλλά και συνοριακά Θέματα που αποκαλούνταν στρατηγίδες κατά τον 10ο και 11ο αιώνα.
Έδρα του στρατηγού ήταν η Ιωαννούπολης, η Βουλγαρική Πρεσλάβα η οποία καταλήφθηκε από τον Ιωάννη Τσιμισκή το 971 κι αμέσως διορίσθηκε στρατηγός. Τα εδάφη αυτά αργότερα ανήκαν στο Θέμα Παρίστριον.
Γνωστοί διοικητές αναφέρονται οι :
Παραπομπές
Κατηγορία:Βυζαντινά θέματα Κατηγορία:Μεσαιωνική Βουλγαρία
Άργος (σκύλος)
μικρογραφία|δεξιά|Ο Οδυσσέας και ο Άργος
Στην ελληνική μυθολογία με το όνομα Άργος αναφέρεται ο πιστός σκύλος του Οδυσσέα που αναγνώρισε τον κύριό του ύστερα από είκοσι χρόνια. Αυτό έγινε παρά το γεγονός ότι ο Οδυσσέας ήταν μεταμφιεσμένος σε ζητιάνο προκειμένου να ανακαλύψει το τι συνέβαινε στο ανάκτορό του κατά τη μακρά απουσία του. Αμέσως μετά, ο Άργος ξεψύχησε συγκινημένος στα χέρια του Οδυσσέα. (Οδύσσεια, ρ 291 κ.ε.).
Πηγές
Αργος ο σκυλος Κατηγορία:Μυθολογικοί σκύλοι
Χάινριχ Χάιντεμανν
Εξωτερικοι συνδεσμοι
Κατηγορία:Γερμανοί αρχαιολόγοι
Αποθεματικό (λογιστική)
Στην λογιστική, αποθεματικά είναι τα κέρδη που δεν διανέμονται στους μετόχους της επιχείρησης, αλλά παρακρατούνται σ’ αυτή (παρακρατηθέντα / αδιανέμητα κέρδη). Συγκεκριμένα, η εταιρεία μεταφέρει τα αποθεματικά κέρδη σε ειδικό λογαριασμό, για να τα χρησιμοποιήσει ως αντιστάθμισμα σε περίπτωση μελλοντικών ζημιών.
Παραπομπές
Κατηγορία:Λογιστική
Ηρόδοτος ο Ταρσεύς
Ο Ηρόδοτος ο επιλεγόμενος Ταρσεύς ήταν αρχαίος Έλληνας φιλόσοφος και ιατρός από την Ταρσό, τον οποίο αναφέρει ο Διογένης ο Λαέρτιος ως μαθητή του Μηνοδότη και δάσκαλο του Σέξτου του Εμπειρικού καθώς και του πέμπτου διαδόχου αυτού. του Αινησιδήμου.
Ο Ηρόδοτος ο Ταρσεύς ανήκε στους σκεπτικούς φιλόσοφους και έζησε κατά το 2ο αιώνα (μ.Χ.).
Πηγές
Κατηγορία:Αρχαίοι Έλληνες φιλόσοφοι Κατηγορία:Αρχαίοι Έλληνες ιατροί Κατηγορία:Σκεπτικοί φιλόσοφοι
Λυσίμαχος Μαυρίδης
Ο Λυσίμαχος Μαυρίδης (16 Σεπτεμβρίου 1928 – 1 Δεκεμβρίου 2011) ήταν Έλληνας αστρονόμος, που μεταξύ άλλων, διετέλεσε πρόεδρος της Διοικούσας Επιτροπής του Δημοκριτείου Πανεπιστημίου Θράκης και καθηγητής και αντιπρύτανης του Αριστοτελείου Πανεπιστημίου Θεσσαλονίκης. Αντεπιστέλλον μέλος της Ακαδημίας Αθηνών και της Ακαδημίας των Επιστημών της Χαιδελβέργης, πρόεδρος της Ευρωπαικής Ένωσης Χρηστών Δορυφόρων για εκπαιδευτικούς σκοπούς (EUROSTEP) , και δημιουργός του Αστεροσκοπείου Στεφανίου που φιλοξένησε Ελληνικούς, Γερμανικούς, Ολλανδικούς και Γάλλικούς αστρονομικούς σταθμούς.
Βιογραφία
Ο Λυσίμαχος Μαυρίδης γεννήθηκε στην Καβάλα, από την Ευαγγελία (του γένους Σάββα, δασκάλα, με καταγωγή από τις Σέρρες) και τον Νικόλαο (λογιστή, γεννήθηκε στην Τυρολόη της Ανατολικής Θράκης). Μεγάλωσε στις Σέρρες, σε οικία που βρισκόταν κάτω από την Ακρόπολη των Σερρών, όπως και στην Ηλιοκώμη Σερρών, όπου η Ευαγγελία υπηρέτησε ως δασκάλα μέχρι το 1938. Το 1936 ο Λυσίμαχος έδωσε εξετάσεις και φοίτησε στο οκτατάξιο γυμνάσιο αρρένων Σερρών. Τον Αύγουστο του 1941, μετά την παραχώρηση της πόλεως των Σερρών στη Βουλγαρία από τους Γερμανούς κατακτητές, ο Λυσίμαχος και η μητέρα του Ευαγγελία αναγκάστηκαν να μεταβούν στη Θεσσαλονίκη, και έμειναν στην περιοχή του Ντεπό όπου εργαζόταν και η μητέρα του ως δασκάλα. Τον Απρίλη του 1945, με την αποχώρηση των κατακτητών, επέστρεψαν στις Σέρρες. Λόγω του πολέμου, το σχολικό έτος '44-'45 έληξε τον Δεκέμβριο οπότε και ο Λυσίμαχος έλαβε το απολυτήριο του οκτατάξιου γυμνασίου με βαθμό: "Άριστα".
Σπουδές
Τον Φεβρουάριο του 1946 έδωσε εξετάσεις και μπήκε πρώτος με τη σειρά επιτυχίας στο μαθηματικό τμήμα του Πανεπιστημίου Θεσσαλονίκης. Επειδή όμως τα μαθήματα άρχισαν πολύ αργά το υπουργείο αποφάσισε να γίνουν μεν τα μαθήματα μέχρι τον Ιούνιο, αλλά το έτος αυτό να θεωρηθεί προπαιδευτικό και να συνεχιστεί το πρώτο έτος σπουδών και το επόμενο ακαδημαϊκό έτος. Ξαφνικά όμως το καλοκαίρι το υπουργείο άλλαξε γνώμη και ανακοίνωσε ότι το Σεπτέμβριο μπορούσαν να δώσουν εξετάσεις για να τελειώσουν το έτος όσοι ήθελαν. Από όλη τη Φυσικομαθηματική σχολή, ο Λυσίμαχος ήταν ο μόνος που πέρασε όλα τα μαθήματα στην περίοδο εκείνη, και έτσι όταν άρχισαν τα μαθήματα τον Οκτώβριο του 1946 παρακολουθούσε μόνο αυτός τα μαθήματα. Μια μάλιστα υφηγήτρια, η κυρία Μαρκέτα-Πυλαρινού, του είπε "Κύριε Μαυρίδη, για να μην μας παρεξηγήσουν που είμαστε οι δυο μας, θα φέρουμε στα μαθήματα και τον επιμελητή μου". Μεταξύ των καθηγητών του ήταν ο αείμνηστος Θεόδωρος Βαρόπουλος, με τον οποίο συνδεότανε με ισχυρή φιλία και σχέση αλληλοεκτίμησης. Στην περίοδο Ιουνίου του 1949 πήρε το πανεπιστημιακό πτυχίο των Μαθηματικών με τον βαθμό 10 (Άριστα σε όλα τα μαθήματα).
Τον Οκτώβριο του 1949 ο μετέπειτα Ακαδημαϊκός Ιωάννης Ξανθάκης πρότεινε το διορισμό του Λυσίμαχου ως πρώτου βοηθού του εργαστηρίου Αστρονομίας της Φυσικομαθηματικής Σχολής. Λόγω της έλλειψης πιστώσεων, ο διορισμός αυτός έγινε στις 19 Φεβρουαρίου 1951. Στο διάστημα αυτό, ο Λυσίμαχος έμεινε στις Σέρρες με τη μητέρα του, Ευαγγελία, και εργαζόταν ως καθηγητής στο ιδιωτικό γυμνάσιο Κηροπλάστη. Κάθε Σάββατο όμως κατέβαινε με δικά του χρήματα στη Θεσσαλονίκη και έκανε τα φροντιστήρια στους φοιτητές που παρακολουθούσαν το μάθημα της Αστρονομίας.
Τον Μάρτιο του 1951 κατετάγη κληρωτός στο κέντρο εκπαιδεύσεως νεοσυλλέκτων Ηρακλείου ως γραφέας πεζικού. Μετά τη βασική του εκπαίδευση, τοποθετήθηκε στο 541 τάγμα πεζικού, που ήταν στρατοπεδευμένο στην περιοχή του Ηρακλείου, στην Κρήτη. Μετά από θητεία δέκα οκτώ μηνών, απολύθηκε, και γύρισε στη Θεσσαλονίκη, εγκαταστάθηκε με τη μητέρα του στη Θεσσαλονίκη, και εργαζόταν ως βοηθός του Ιωάννη Ξανθάκη. Τα επόμενα δύο χρόνια, ετοίμασε τη διδακτορική του διατριβή, και τον Ιούνιο του 1954, αναγορεύτηκε διδάκτορας του μαθηματικού τμήματος του Αριστοτελείου Πανεπιστημίου Θεσσαλονίκης με τον βαθμό "Άριστα".
Ακαδημαϊκή καριέρα
Το Φεβρουάριο του 1964, μετά την ίδρυση του τμήματος Αγρονόμων και Τοπογράφων Μηχανικών στη Πολυτεχνική Σχολή του Α.Π.Θ., ο Λυσίμαχος εξελέγη παμψηφεί πρώτος καθηγητής του τμήματος αυτού και ανέλαβε τα καθήκοντά του στις 19 Φεβρουαρίου 1964, όπου και παρέμεινε ως τη συνταξιοδότηση του στις 31 Αυγούστου 1996, μετά από περισσότερα από 32 χρόνια ενεργού πανεπιστημιακής υπηρεσίας. Κατά τη διάρκεια της πανεπιστημιακής του υπηρεσίας, επέβλεψε πολυάριθμα διδακτορικά, και δημοσίευσε περισσότερες από 100 επιστημονικές εργασίες. Η ερευνητική του δραστηριότητα επικεντρώθηκε στην Παρατηρησιακή Αστρονομία, και κυρίως στους Αστέρες Εκλάμψεων (Flare Stars), με ιδιαίτερα σημαντικές εργασίες πάνω στον ερυθρό νάνο EV Lacertae και το μεταβλητό σύστημα BY Draconis, αλλά και πάνω σε πολλά άλλα θέματα.
Ένα σημαντικό μέρος των παρατηρήσεων που τροφοδότησαν τις εργασίες του έλαβε χώρα στο Αστεροσκοπείο Στεφανίου, το πρώτο σύγχρονο αστεροσκοπείο της Ελλάδας με παγκόσμια ερευνητική παρουσία, το οποίο ο Λυσίμαχος ίδρυσε το 1967, μετά από συνεργασία με ολλανδικές και γερμανικές ερευνητικές ομάδες, και μάλιστα με αυτοχρηματοδότηση του χώρου λόγω καθυστέρησης κονδυλίων. Το Αστεροσκοπείο Στεφανίου (Stephanion Observatory) παρέμεινε επιστημονικά ενεργό για περισσότερα από 40 χρόνια, φιλοξένησε όργανα ελληνικών, γαλλικών, γερμανικών και ολλανδικών ερευνητικών ομάδων και επιστήμονες από περισσότερες από 20 χώρες. Επίσης το επισκέφθηκαν χιλιάδες μαθητές αλλά και εραστές της Αστρονομίας.
Μετά το 1974, ο Λυσίμαχος προώθησε την οργάνωση, στελέχωση και λειτουργία του Πανεπιστημίου Θράκης (Δ.Π.Θ.)., και διατέλεσε πρόεδρος της διοικούσας επιτροπής του Πανεπιστημίου, μέχρι και την εκλογή των πρώτων πρυτανικών αρχών και άλλων οργάνων διοίκησης του Πανεπιστημίου, το 1978. Πάντα θεωρούσε το Δ.Π.Θ. σαν ένα από τα πνευματικά του τέκνα, και τον συνέδεε ένας ισχυρός δεσμός με την ευρύτερη περιοχή της Θράκης. Το 1982 διοργάνωσε τη δέκατη όγδοη Γενική Σύνοδο της Διεθνούς Αστρονομικής Ενώσεως (IAU) στην Πάτρα.
Διατέλεσε Κοσμήτορας της Πολυτεχνικής Σχολής του Α.Π.Θ. (1967-1968), όπως επίσης και Αντιπρύτανης του Αριστοτελείου Πανεπιστημίου Θεσσαλονίκης (1982-1983). Είχε πάντα θερμό ενδιαφέρον για θέματα οργάνωσης του εκπαιδευτικού συστήματος σε επίπεδο εθνικό αλλά και παγκόσμιο, με έμφαση στην τριτοβάθμια εκπαίδευση και την επαγγελματική κατάρτιση. Έτσι, από τη δεκαετία του 1980 άρχισε να ασχολείται με τις νέες τεχνολογίες στην υπηρεσία της εκπαίδευσης, και κυρίως με τη χρήση υπολογιστών, τηλεδιάσκεψης και δορυφορικών επικοινωνιών. Εξελέγη πρόεδρος της Ευρωπαϊκής Ένωσης Χρηστών Δορυφόρων για εκπαιδευτικούς σκοπούς (EUROSTEP), η οποία μάλιστα εξέπεμπε πανευρωπαϊκά και μέσω του Olympus 1, του πρώτου δορυφόρου άμεσης εκπομπής (DBS, Direct Broadcast Satellite) του Ευρωπαϊκού Οργανισμού Διαστήματος (ESA).
Συνταξιοδότηση
Μετά τη συνταξιοδότησή του το 1996, και την αναγόρευσή του σε ομότιμο καθηγητή του Α.Π.Θ., παρέμεινε ενεργός σε πολλούς τομείς, ως πρόεδρος του Συλλόγου Ομοτίμων, και με πολλές άλλες συνεισφορές στα κοινά. Απεβίωσε στη Θεσσαλονίκη σε ηλικία 84 ετών.
Νυμφεύθηκε το 1972 τη Βασιλεία Μπόλλα του Αντωνίου και της Χρυσής, λέκτορα του τμήματος Εφαρμοσμένης Γλωσσολογίας του Α.Π.Θ., και απέκτησαν έναν γιο, τον Νικόλαο Μαυρίδη, διδάκτορα του Τεχνολογικού Ινστιτούτου της Μασαχουσέτης και ακαδημαϊκού, με ειδίκευση στη ρομποτική και τεχνητή νοημοσύνη.
Ιωάννης του Μπαρ
Ο Ιωάννης, γαλλ.: Jean de Bar (1380 - 21 Οκτωβρίου 1415, Aζενκούρ) από τον Οίκο του Μονμπελιάρ ήταν κύριος του Πυιζάγ.
Βιογραφία
Σκοτώθηκε 35 ετών στη μάχη του Aζενκούρ μαζί με τον αδελφό του Eδουάρδο Γ΄ κόμη του Μπαρ και τον εξάδελφό του Ροβέρτο κύριο του Μαρλ και Σουασόν.